ประธาน กกต. ระบุ หากพระราชกฤฎีกาเลือกตั้งประกาศวันนี้ ก็พร้อมหารือกำหนดวันเลือกตั้งทันที แต่ไม่ยืนยัน เลือกตั้งยังเป็น 24 กุมภาพันธ์หรือไม่ ย้ำ?กกต.ยึดกรอบเลือกตั้งภายใน 150 วัน
ประธาน กกต. ระบุ หากพระราชกฤฎีกาเลือกตั้งประกาศวันนี้ ก็พร้อมหารือกำหนดวันเลือกตั้งทันที แต่ไม่ยืนยัน เลือกตั้งยังเป็น 24 กุมภาพันธ์หรือไม่ พร้อมย้ำ?กกต.ยึดกรอบเลือกตั้งภายใน 150 วัน        นายอิทธิพร บุญประคอง ประธาน กกต. ย้ำว่า? กกต.?จะสามารถประกาศกำหนดวันเลือกตั้งได้ หลังมีพระราชกฤษฎีกาเลือกตั้ง? ประกาศในราชกิจจานุเบกษา? จากนั้น กกต. จะใช้เวลาไม่เกิน 5 วันประกาศกำหนดวันเลือกตั้ง ทั้งนี้หากพระราชกฤษฎีกาเลือกตั้งลงมาลงมาในวันนี้ก็ยืนยันว่า? กกต.จะเร่งพิจารณา เพื่อประกาศกำหนดวันโดยเร็ว? พร้อมย้ำว่าต้องพิจารณาหลายปัจจัยอย่างรอบครอบ        ประธาน กกต ยังกล่าวด้วยว่า ข้อเสนอของ? พลเอก? ประยุทธ์? จันทร์โอชา? นายกรัฐมนตรี ที่ให้คณะกรรมการร่างรัฐธรรมนูญ? เป็นผู้ชี้แจงกรอบการเลือกตั้ง 150 วันนั้น? ถือเป็นการเสนอทางออก แต่ในขณะนี้ กกต. ยังไม่ได้ประสาน? เพื่อหารือในประเด็นดังกล่าว กับ กรธ. เพราะ กกต. ทุกคน ยังมีความมุ่งมั่นที่จะจัดการเลือกตั้งให้อยู่ภายใต้กรอบกฎหมายและยังไม่มีปัจจัยใด กระทบจนทำให้กระบวนการจัดการเลือกตั้งมีปัญหา ส่วนข้อกังวลของหลายฝ่าย ทั้งเรื่องการจัดพิมพ์บัตรเลือกตั้ง/ การจัดเก็บบัตรเลือกตั้ง นั้น ยืนยันว่า กกต.ได้ออกประกาศร่างระเบียบการดำเนินการทุกอย่างไว้ทุกขั้นตอนแล้ว ถึงไม่มีความเป็นกังวลในเรื่องใดทั้งสิ้น        อย่างไรก็ตาม? เมื่อดูจากปฏิทินการเลือกตั้งของ? คสช. แล้ว หากมีพระราชกฤษฎีกาเลือกตั้งภายในวันนี้ และเมื่อนำมาพิจารณาประกอบกับกฎหมายเลือกตั้งมาตรา 103 วรรค? 3 ที่กำหนดให้จัดการเลือกตั้งไม่ต่ำกว่า 45 วันและไม่เกิน 60 วันนั้น? ปฏิทินแรกของการเลือกตั้งจะตรงกับวันที่ 24 กุมภาพันธ์ 2562